Berlingske Tidende, 1769-08-01
Den 25de Julii. Den 21de kom Lord Bute efter er Aars Fraværelse tilbage fra sine Reyser, og agter at tilbringe nogen Tid paa sine Godser. - Saasom Lord Holland, i sin Billet til Lord=Majoren, har beraabt sig paa Hr. Beckfords Vidnesbyrd, saa har en Lem af Borgerskabet derom tilskrevet Beckford, hvis Svar derpaa er af følgende Jndhold: "Det forundrer mig ligesaa meget som Dem, min Herre, at en af Overhuset appellerer til mig, og til Papirer, som skulle være i min Værge. De, min Herre, og mine Venner i Byen tænker, melder De, at jeg bør redde min Ære og Caracter, som herved ere satte i Vove; alt hvad jeg heri kan giøre, er at berette Dem Omstændighederne, saavidt jeg kan erindre dem. Da det i sidste Parlements Samling, kom til Qvæstion om Jndkomsterne, erklærede jeg, om jeg erindrer ret, at de offentlige Jndkomme vare bleven forødte, og at man ikke formelig havde examineret Anvendelsen af Nationens Penge, for hvilke man ikke havde gjort regelmæssig Regnskab: At jeg havde faaet at vide, at i General=Cassererens for Tropperne, hans Departement, vare mere end 40 Millioner, for hvilke ikke var aflagt vedbørlig Regnskab; At de K. Echiqvier=Betiente vare forbundne til at drage Omsorg for, at Publico skeete Ret: At man fra Schiqvier-Departementets Side havde begyndt at legge Haand paa Sagen, men al Fremgang blev indstillet formedelst en K. underskreven Ordre: Hvorpaa jeg erklærede, at dersom en Minister raadede for at standse Rettens Fremgang, uden dertil at angive meget god Grund, gjorde han sig skyldig i en svar Forseelse; jeg bad Echiqvier=Cancelleren og de Herrer, Skatte=Commissarier, som sadde lige over for mig, at underrette mig bedre, dersom den Underretning jeg havde ikke var vel grundet, men ingen svarede mig. Nogle Dage derefter mødte jeg min Ven Woodhuusen i WestmünsterSahlen, som sagde mig, at jeg var bleven feyl underrettet i Henseende til det jeg havde sagt i Underhuset; at, om jeg vilde, vilde han sende mig et Papiir fra en Herre, hvorved jeg skulde vorde overbeviist om min Feyltagelse. Dette Papiir er i London, altsaa kan jeg ikke fuldstændigen eller nøye sige, hvad det indeholdt; men det, som jeg meget vel erindrer mig, er, at jeg, efter dets Gennemlæsning, ikke fandt mig overbeviist, at alt, hvad jeg havde hørt, var falsk. Det var et simpel Papiir, som ikke var forsynet med nogen Slags Gyldighed; og jeg tvivler ikke paa, at jo Hr. Woodhuusen har en Afskrift deraf hos sig, hvis Jndhold jeg haaber, at han vil fremlegge for Publici Omdømme, til at retfærdiggiøre en uskyldig Mand. Fonthill, den 15de Julii 1769, Beckford." - Lord Holland har lagt for Dagen adskillige Papirer angaaende hans Administration, hvori han har viist: At endskiønt hans Regnskaber ikke i 10 Aar ere blevne formelig examinerede og liqviderede, saa har han dog fra Aaret 1763 til 1768 betalt i Schiqvier-Cassen et Overskud af 901541 Pd. St., som ere blevne indtagne til et Aars Tieneste efter andet: At han er i samme uomgængelige Fald, som hans Formænd, at han ikke kan liqvidere sine Regnskaber, førend efter mange Aars Forløb, i Henseende til Landtienestens Natur og Vidtløftighed i alle Verdens Deele: At Ministerium er derom fuldkommen overbeviist, og at Kongen, forsikkret om hans Uformuenhed i denne Sag, har bevilget ham et skadeløs Brev, under 8de Julii 1767.